Έιναρ Γιόχανσον

Ο Έιναρ Μπάινκαμπ Γιόχανσον (Ejner Bainkamp Johansson, 7 Μαρτίου 1922 – 28 Σεπτεμβρίου 2001) ήταν Δανός ιστορικός της τέχνης, συγγραφέας και δημιουργός ντοκιμαντέρ, που γεννήθηκε στην Κοπεγχάγη.

 Οικογένεια και σπουδές 
O πατέρας τού Έιναρ Μπάινκαμπ Γιόχανσον, ονόματι Άξελ, είχε μεταναστεύσει από τη Σουηδία στη Δανία και έλαβε τη δανική υπηκοότητα νυμφευόμενος τη Δανή Μαργκαρέτε Χ. Χάνσεν. Ο Άξελ Γιόχανσον ήταν απόγονος της οικογένειας Βήζελ (Wiesel) από το Virestad της Σμόλαντ, μιας από τις μεγαλύτερες σουηδικές οικογένειες κληρικών του 17ου, του 18ου και του 19ου αιώνα.

Σταδιοδρομία
Ο Έιναρ Γιόχανσον πήρε μεταπτυχιακό δίπλωμα ειδικεύσεως το 1956 και το 1967 (το δεύτερο στην ιστορία της τέχνης). Κατόπιν έγινε τηλεοπτικός παραγωγός εκπομπών τέχνης και πολιτισμού, μερικές από τις οποίες ήταν στη νυκτερινή ζώνη μεγάλης ακροαματικότητας.

 Προσωπική ζωή 
Ο Γιόχανσον είχε έναν γιο, τον Κάρστεν, που γεννήθηκε το 1943, και από αυτόν έγινε παππούς των Αμερικανίδων ηθοποιών Σκάρλετ Γιόχανσον και Βανέσα Γιόχανσον (ορθή προφορά στις ΗΠΑ: Τζόχανσον).

 Μερικά έργα του 
Ο Γιόχανσον συνέγραψε πολλά βιβλία στην ειδικότητά του, όπως τα εξής:

 Dansk marinemaleri i det nittende aarhundrede (1951)
 Richard Mortensen (1962)
 Omkring Frederiksholms Kanal (1964)
 Andersens ansigter (1992)
 De danske malere i München (= «Οι Δανοί ζωγράφοι στο Μόναχο», 1997)

Παραπομπές

Κατηγορία:Δανοί ιστορικοί
Κατηγορία:Ιστορικοί της τέχνης